钦定古今图书集成/明伦汇编/官常典/第742卷 > 王应鹏 陈策 冯铠
## 钦定古今图书集成/明伦汇编/官常典/第742卷 > 王应鹏 陈策 冯铠

按《吉安府志》：“应鹏，吉安所指挥佥事。嘉靖辛酉，岭南
贼起，掠泰和，应鹏与百户陈策领兵御贼右哨，稍却，
应鹏、策死之。事闻，立祠祀之，加陞应鹏子指挥同知。
策无嗣，时有冯铠者，安福洞背人，提民兵御寇，奋勇
当先，杀数贼，力尽，为贼所杀。当道表其门曰‘义勇’。”